**Swing When You’re Winning** on englantilaisen laulaja-lauluntekijä Robbie Williamsin swing-teemainen ja kokonaisuudessaan hänen uransa neljäs studioalbumi. Se julkaistiin Isossa-Britanniassa 19. marraskuuta 2001 ja se saavutti Britannian albumilistan kärjen.

Albumin nimi on sanaleikki Williamsin edellisestä, *Sing When You’re Winning* -nimisestä albumista. Vuonna 2013 Williams palasi swing-musiikin pariin *Swings Both Ways* -studioalbumilla. Toisin kuin *Swing When You’re Winning*, seuraajan kappaleet ovat kuitenkin puoliksi cover-kappaleita ja puoliksi Williamsin ja Guy Chambersin tekemiä alkuperäisiä.

Taustaa
-------

*Sing When You’re Winning* -albumin menestyksen jälkeen Williams halusi ottaa toisenlaisen musikaalisen tyylisuunnan. Hän otti kiertueeltaan kaksi viikkoa vapaata selvittääkseen millainen hänen neljäs studioalbumi voisi olla. Hän kuvaili albumia "ison yhtyeen albumiksi, jonka tekemisestä hän on haaveillut". Albumi julkaistiin marraskuussa 2001. Vaikka albumi sisältää pääosin pop standardi covereita, jotka sisältävät samanlaisuuksia *Great American Songbookin* kanssa, albumi on luokiteltu Williamsin neljänneksi studioalbumiksi. Otsikkoa lukuun ottamatta albumi ei suoranaisesti liity edelliseen albumiin *Sing When You're Winning*. Albumi sisältää duettoja Rupert Everettin, Nicole Kidmanin, Jon Lovitzin ja Jane Horrocksin kanssa, sekä Robbien ystävän Jonathan Wilkesin erikoisvierailun. Yllätyksenä albumi sisältää dueton Frank Sinatran kanssa kappaleessa "It Was a Very Good Year", jossa Williams laulaa kaksi ensimmäistä säkeistöä, ja kolmannessa ja neljännessä säkeistössä käytetään Sinatran alkuperäistä ääniraitaa. Williams kertoo tämän tapahtuneen sen jälkeen kun yksi hänen taustamuusikoista soitti hänen lauluaan Sinatran perheelle. Tämä oli perheen hyvä ystävä ja soitti Sinatran kanssa alkuperäisen version kappaleesta "It Was a Very Good Year". Toinen yllätysvieras on pianisti Bill Miller joka soittaa Williamsin kanssa kappaleella "One for My Baby". Miller on soittanut Sinatran monilla kiertueilla ja nauhoituksilla, sekä niiden joukossa, alkuperäisellä vuoden 1954 "One for My Baby"-kappaleen nauhoituksella ja vuoden 1958 Capitol Studiosin äänityksissä. Lisäksi hän tuki muusikoita, jotka kuuluvat Lontoon filharmoniseen orkesteriin. Albumin johdantokappale, "I Will Talk and Hollywood Will Listen" on albumin ainoa alkuperäinen kappale. Lisäksi Williamsin nauhoitus "Beyond the Sea" esitetään vuonna 2003 julkaistussa animaatioelokuvassa Nemoa etsimässä.

Vastaanotto
-----------

Kun albumi julkaistiin loppuvuonna 2001, siitä tuli välittömästi suuri menestys Britanniassa, viettäen kuusi peräkkäistä viikkoa listan 1. sijalla. Irlannissa, Uudessa-Seelannissa, Itävallassa, Saksassa ja Sveitsissä se pääsi kymmenen parhaan joukkoon, myyden Britanniassa vuoden 2001 aikana yli kaksi miljoonaa kopiota ja maailmanlaajuisesti yli seitsemän miljoonaa kopiota. Albumi oli Britannian albumilistalla yhteensä 57 viikkoa, samoin se palkittiin seitsemänkertaisella platinalla ja siitä tuli Britannian kaikkien aikojen 49 parhaiten myynyt albumi. Saksassa albumista tuli Williamsin kaikkien aikojen parhaiten myynyt albumi, saavuttaen yli 1 500 000 kappaleen myynnit ja se palkittiin viisinkertaisella platinalla. Saksassa albumi debytoi listan 1. sijalla ja pysyi siellä yhdeksän ei-peräkkäistä viikonloppua. Se pysyi Saksan albumilistalla yhteensä 83 viikkoa, joista yhdeksäntoista se oli kymmenen parhaan joukossa. Albumin menestyksen myötä siitä tuli Saksassa vuosikymmenen neljänneksi parhaiten myynyt albumi.

Singlet
-------

* Somethin' Stupid, duetto Nicole Kidmanin kanssa julkaistiin albumin ensimmäisenä singlenä. Frank ja Nancy Sinatran coveroidusta kappaleesta tuli Williamsin viides Britannian singlelistan 1. sijan saavuttanut kappale, myyden siellä julkaisuviikollaan melkein 100 000 kopiota, sekä saavuttaen listan kärjen Argentiinassa, Uudessa-Seelannissa, Latviassa, samalla kun se saavutti muualla ympäri Eurooppaa sijoituksia kymmenen parhaan joukosta. Siitä tuli yksi vuoden 2001 suurimmista hiteistä, myyden yli 200 000 kopiota pelkästään Britanniassa vietettyään kolme viikkoa listan kärjessä sekä palkiten lopulta tammikuussa 2002 hopealla.

* Kaksiosainen A-puoli "Mr. Bojanglesistä" sekä "I Will Talk and Hollywood Will Listenistä" julkaistiin albumin toisena ja viimeisenä singlenä; Se julkaistiin kuitenkin vain Keski- ja Itä-Euroopassa.

Kappaleet
---------

1. I Will Talk and Hollywood Will Listen – 3.17
2. Mack the Knife – 3.18
3. Somethin' Stupid – 2.50 (feat. Nicole Kidman)
4. Do Nothin' Till You Hear from Me – 2.58
5. It Was a Very Good Year – 4.28 (feat. Frank Sinatra)
6. Straighten Up and Fly Right – 2.36
7. Well, Did You Evah! – 3.50 (feat. Jon Lovitz)
8. Mr. Bojangles – 3.17
9. One for My Baby – 4.16
10. Things – 3.21 (feat. Jane Horrocks)
11. Ain't That a Kick in the Head? – 2.26
12. They Can't Take That Away from Me – 3.07 (feat. Rupert Everett)
13. Have You Met Miss Jones? – 2.34
14. Me and My Shadow – 3.16 (feat. Jonathan Wilkes)
15. Beyond the Sea – 4.30
16. Outtakes – 2.51 (piilotettu kappale)

Lähteet
-------

1. ↑  Discography>Albums>Swing When You're Winning *robbiewilliams.com*.
2. ↑  The Sun: Swing Album *thesun.co.uk*.
3. ↑  BPI Certification for "Swing When You're Winning" *bpi.co.uk*.  Arkistoitu 18.6.2008. Viitattu 9.3.2014.
4. ↑  Die ganze Musik im Internet: Charts, News, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche *musicline.de*.  Arkistoitu 9.3.2014. Viitattu 9.3.2014.
5. ↑  "Something Stupid" first week sales in the United Kingdom *theofficialcharts.com*.
6. ↑  BPI Certification for "Something Stupid" *bpi.co.uk*.  Arkistoitu 6.11.2007. Viitattu 9.3.2014.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Swing When You're Winning